alibayram/wikipedia-40-langs huggingface dataset:
الهيئه القوميه لسكك حديد مصر

السكك الحديديه المصريه (الهيئة القوميه لسكك حديد مصراللى معروفه بحروف س.ح.م)

كانت اول خطوط سكه حديد للقطورات اتبنت فى افريقيا و الشرق الأوسط، والتانيه على مستوى العالم بعد المملكه المتحده .

ابتدا انشاء السكه الحديد فى خمسينيات القرن التسعتاشر و اتوسعت لكل محافظات مصر من شمالها لجنوبها.

ابتدا انشاء اول خط حديدى فى مصر يوم 12 يوليه سنه 1851, واتفتح مع الاحتفالات بافتتاح قناة السويس سنه 1854 فى عهد الخديوى اسماعيل باشا وكان المشرف على مشروع بنا السكه الحديد المصرية فى الوقت ده المهندس الانجليزى روبرت ستيفنسون و هو ابن مخترع القطر المخترع المشهور جورج ستيفنسون.

شوف 
متحف السكك الحديدية

مصادر 
 الموقع الرسمي للشركة 
 انشاء خط الاسماعيليه 

هيئه حكوميه مصريه
نقل
شركات مصريه
شركات
جورج ستيفنسون

جورج ستيفنسون (9 يونيه 1781 – 12 اغسطس 1848) كان مهندس مدنى و ميكانيكى انجليزى و بيتنسب له الفضل فى بناء اول خط سكه حديد فى العالم باستعمال اللوكوموتيف البخارى.جورج ستيفنسون اتشهر باسم ابو السكه الحديد (Father of Railways).

ابنه المهندس الانجليزى روبرت ستيفنسون اشرف على مشروع بنا السكك الحديديةالمصريه

مصادر 

الموقع الرسمي لسكك الحديديةالمصريه 

انشاء خط الاسماعيليه 

مهندسين انجليز
مخترعين انجليز
مواليد 1781
وفيات 1848
صوت

الصوت ( Sound) عباره عن موجات بتتحرك فى غاز او سائل او ماده صالبه عن طريق الذبذبه بتاعة الماده اللى بيتحرك فيها. ولازم التردد بتاع الصوت يكون بين 12 هرتز لى 20,000 هرتز علشان الانسان يقدر يسمعه.

حاسة السمع 

الانسان بيسمع الترددات اللى مبين 20 هرتز و 20,000 هرتز، لكن السمع بيختلف بالنسبه للكائنات التانيه، مثل الكلاب ممكن تسمع ترددات اعلى من 20,000 هرتز.

حاسه السمع بيستخدمها الكائنات المختلفه فى التنبؤ بالخطر وفى الصيد وفى الاتصال، وده علشان الارض مكان مناسب لاتقال الصوت، ف اى حدث بيكون له صوت مميز.

خصائص فيزيائيه

طوليه ولا عرضيه 
فى الغازات او السوائل الصوت بيتنقل عن طريق موجات طوليه، لكن فى المواد الصلبه الصوت بيتنقل عن طريق موجات طوليه وكمان موجات عرضيه.

سرعة الصوت 
سرعة الصوت بتعتمد على الماده اللى الصوت بيتنقل فيها. سرعة الصوت بتتناسب مع جزر معامل التمدد بتاع الماده اللى الصوت بيتنقل فيها.

سرعه الصوت فى الهوا عند سطح البحر ودرجة حراره 20 درجه مئويه بتيقى تقريباً 343 متر فى الثانيه، وفى الميه عند نفس درجة الحراره بتيقى تقريباً 1482 متر فى الثانيه. فى الصلب سرعه الصوت بتيقى تقريباً 5,960 متر فى الثانيه.

الموجات
فيزيا
كلاوديوس الاول

كلاوديوس الاول - Claudius I - ( اتولد 10 ق م - اتوفى 54 ) ، رابع امبراطور رومانى ، حكم من سنة 41 لسنة 54. كان أصغر اولاد دورسوس ، اخو الامبراطور تيبيريوس. رابع اباطرة الرومان ، اتولى عرش روما بعد قتل الامبراطور كاليجولا. كان بيحب الادب و عكف على دراسته. بيتصف حكمه بدعم الامبراطوريه الرومانيه و توسيع المنطقه اللى كانت بتسيطر عليها. أوعز بقتل مراته التالته مسالينا ، قدرت مراته الرابعه أجريبينا التانيه ( بنت اخوه ) انها تعزل ابنه بريتانيكوس و تنصب ابنها نيرون وريث للعرش. بيتقال ان أجريبينا قتلت كلاوديوس بالسم.

شوف كمان 
ليستة امبراطرة الرومان

رومان
امبراطوريه رومانيه
امبراطرة الرومان
مواليد 10 ق م
مواليد 54
مجاز

مجاز ، فى الكتابه و الادب ، فن بيوصف و بينتقد اراء سياسيه او اجتماعيه او فنيه عن طريق استخدام رموز متقنه ، الشخصيات فى الروايات اللى من النوع ده عباره عن نماذج او تجسيد لأفكار مجرده. بتعتبر روايات " ملكة الجان " لادموند سبنسر ،و " رحلة الحاج " لـ جون بنيان من اشهر الأمثله فى كتابة الروايه. المجاز وسيله بيستخدمها الكتاب فى عصور الاستبداد و التعسف و القهر الفكرى سواء عن طريق الحكام او الافراد المسيطره على اذهانهم افكار استبداديه.

ادب
احمد محرم

احمد محرم ( البحيره ، 1877 - دمنهور 1945 )، شاعر مصرى من اصل تركى. اتولد فى قريه فى البحيره فى مصر و عاش فى دمنهور و اتوفى فيها. ما نالش تعليم منظم ، لكن اتعلم الشعر و اتلمذ على مدرسه محمود سامى البارودى. فى شعره بيخاطب المصريين و بيطالبهم بالنهضه و الهمه و التنديد بالمحتلين الانجليز. كان وثيق الصله بالحزب الوطنى و زعيمه مصطفى كامل.

مصادر 

مواليد 1877
وفيات 1945
شعرا مصريين
وطنيين مصريين
بحراويه
ناس من الدلنجات
محمد صادق

محمد صادق ( 1822 - 1902 ) ،كان ظابط و جغرافى مصرى ، اتعلم فى مصر و فرنسا. اتعين مدرس فى الكليه الحربيه. عمل مسح للطريق الصحراوى بين مينا الوجه و المدينه و ينبع ، و رسم خريطه مهمه ليه. كتب " مشعل المحمل ". كان عضو فى الجمعيه الجغرافيه المصريه.

شوف كمان 

 رواد الغناء فى القرن 19

مصادر

مواليد 1822
وفيات 1902
عسكريين مصريين
جغرافيين مصريين
الامير محمد على

الامير محمد على توفيق ( القاهرة ، 9 نوفمبر 1875 - سويسرا ، 18 مارس 1955 ) ، امير من عيلة محمد على ، اتولد فى القاهره و اتعلم فيها و فى سويسرا. اتقن الفرنساوى و الانجليزى و التركى. بقى ولى عهد مصر مرتين ، مره فى عهد اخوه عباس حلمى التانى ، و مره قبل ما يخلف الملك فاروق ابنه احمد فؤاد التانى. بعد ما قامت ثورة 23 يوليه 1952 ساب مصر و عاش فى سويسرا.

كان فى مجلس الوصاية على عرش الملك فاروق بعد ما مات الملك فؤاد الاول سنة 1936

مصادر 

مواليد 1875
وفيات 1955
تاريخ مصر
تاريخ مصر العلويه
عيلة محمد على
مصريين البانيين
واخد لقب سير
مصريين عاشو فى سويسرا
محمد كريم

محمد كريم ( اتوفى 1798 ) زعيم مصرى و محافظ اسكندريه وقت وصول طلايع الحمله الفرنسيه على مصر بقيادة نابوليون بونابارت. دافع عن اسكندريه و اعتصم فى قلعة قايتباى حتى نفذت ذخيرته وشجع المقاومه السريه ضد الغزو الفرنسى فقبض عليه الفرنسيون و أرسلوه للقاهر لمحاكمته فحكم عليه بالقتل رميا بالرصاص مع مصادرة أمواله وممتلكاته
 

وفيات 1798
وطنيين مصريين
ثوريين مصريين
اسكندرانيه
الحمله الفرنسيه
محمد مختار

محمد مختار ( 1835 - 1897 ) ، عسكرى و عالم مصرى . اشترك فى حملة هرر سنة 1875 ، و اتمنح رتبة لوا سنة 1886 و اتعين رئيس عموم الأركان المصريه فى السودان. الف سنة 1892 " التوفيقات الالهامية فى مقارنة التواريخ الهجرية بالسنين الافرنجيه و القبطية "

مواليد 1835
وفيات 1897
عسكريين مصريين
علما مصريين
محمد ناجى

محمد ناجى ( اسكندريه ، 17 يناير 1888 - القاهرة ،1956 ) ، رسام مصرى كبير من جيل رواد الرسم المصرى ، جمع بين دراسة القانون و الفن. درس القانون فى جامعة ليون فى فرنسا ( 1906 - 1910 ) و اخد شهادة الليسانس. درس الرسم على ايد الفنان الايطالى بيتالى فى اسكندريه ( 1906 )و سافر ايطاليا و درس الرسم فى اكاديمية الفنون فى فلورانسا ( 1911 - 1914 )، و اشتغل مع الرسام الفرنساوى اندريه لوت. بعد ما رجع مصر من ايطاليا اتمرد على مدرسة الرسم الاكاديميه و بان تأثره بالمدرسه التأثيريه و الرسام كلودمونيه اللى قابله فى فرنسا. كان اول مدير مصرى لمدرسة الفنون الجميله العليا فى القاهرة. سافر اثيوبيا فى بداية التلاتينات و استلهم من الوانها و طبيعتها ، و درس الطبيعه المصريه اللى ظهرت فى اعماله، و ربط ماضى مصر الفنى العريق بحاضرها ، و استلهم رسومات المصريين القدام ، و ساب اعمال جميله فيها بصمات اسلوبه الفنى المتميز ، خاصة فى الفتره اللى قضاها فى الحبشه. اخد وسام الشرف من فرنسا سنة 1927. بتتميز رسوماته بقوة التركيب و شفافية الالوان. من اعماله " مدرسة الاسكندريه " ( بداها 1939 ). عمل مموديل فى فرنسا وبلجيكا و انجلترا ، و ليه لوحه معروضه فى متحف تيت جاليرى فى لندن. بعد وفاته سنة 1956.

فى مصر عمل لوحات جداريه ضخمه فى مستشفى المواساه فى اسكندريه و فى مبنى البرلمان المصرى فى القاهره. اتحول الاتيليه بتاعه فى حدايق الاهرام لمتحف بيحوى 1200 لوحة ومتعلقات شخصيه ، و جددته وزارة الثقافه المصريه سنة 1991.

مواليد 1888
وفيات 1956
رسامين مصريين
رسامين كاريكاتير مصريين
اسكندرانيه
وفيات فى اسكندريه
محمود الفلكى

محمود الفلكى (1815 - 19 يوليه 1885)،كان عالم مصرى عمل خريطه دقيقه للوجه البحرى فى مصر ، و رصد الكسوف الكلى فى دنقله سنة 1860. نظم مرصد بولاق فى القاهرة و زوده بالاجهزه. ليه ابحاث قيمه كتيره من ضمنها بحث عن صلة اتجاهات اهرامات الجيزه بنجم الشعرى اليمانيه.

مواليد 1815
وفيات 1885
علما مصريين
غرباويه
المعادى

المعادى ، ضاحيه فى جنوب القاهرة فى مصر ، على ضفة النيل اليمين ، عند دلتا وادى دجله. اكتشفت فيها أثار كتيره من عصور ما قبل التاريخ، طالما قطنها عدد كبير من الخواجات.

سبب التسميه

مشاهير الحى

شوف باردوه 
احياء القاهره القديمه واصل اسمائها

معادى
حلوان
مصطفى لطفى المنفلوطى

مصطفى لطفى المنفلوطى ( منفلوط ، 1876 - 1924 ). كاتب و اديب و شاعر مصرى اتولد فى منفلوط بمحافظه اسيوط فى صعيد مصر. اتصل بالشيخ محمد عبده و اشترك فى تحرير جورنال " المؤيد ". بتوضح مجموعه مقالاته " النظرات " ( 3 اجزاء 1910 - 1920 ) مذهبه فى الادب. صاغ بإسلوبه الرومانسى كذا روايه اوروبيه ترجمها ليه صحابه من الفرنساوى زى " الشاعر " و " مجدولين " و " فى سبيل التاج " ، فنجحت ولقت اقبال زى مقالاته. ليه ديوان شعر.

شوف 
لسته الكتاب المصريين

مصادر 

مواليد 1876
وفيات 1924
كتاب مصريين
ادبا مصريين
شعرا مصريين
اشخاص من محافظه اسيوط
ناس من منفلوط
مصريين اتراك
ناتاشا اطلس

ناتاشا اطلس (من مواليد 20 مارس 1964) هيه مغنيه مصريه-بريطانيه معروفه بأغانيها اللى فيها طابع خلط شرقي وشمال افريقي مع موسيقى غربي الكتروني. فى مرة سمت مزيكتها مزيكا "شعبي مودرن". مزيكتها متأثرة بأنواع كتيرة من الموسيقى منها المزيكا الأرابسك، "درام اند باس،" والريجي.

Natacha Atlas (men mawalid 20 Mares 1964) heyya moġanneyya Maṣreyya-Briṭaneyya maɛrufa be aġaniha elli fiha xalṭ ec-carqi wec-Camal Afriḳi maɛa mazzika ġarbi we elektroni. Fe marra sammet mazziketha "caɛbi modern." Mazziketha met'assara be anwaɛ ketira men el-mazzika, menha Arabesk, Drum and Bass, wer-Reggae.

طفولتها 
فيه شويت اختلاف على اصول نتاشا أطلس. معروف إن امها بريطانيه متحولة للاسلام وإن أبوها ليه جذور مصريه. على حسب ما بتقول نتاشا إن جدها اتولد فى مصر بس كبر فى فلسطين وهاجر على أوروپا وهو عندو 15 سنه. ديڤيد بنن من مجلة "ميلودى ميكر" بيقول إن نتاشا ليها اصول يهوديه سفارديه من ناحيت أبوها. ويمكن عشان كدا هى العربي بتاعها مش كويس اوي. دافعت نتاشا جامد عن نفسها لما اتقاللها انها يهوديه، وقالت انها يمكن تكون "يهوديه بنسبة 10 فى الميه ولاّ حاجه" وإن الإشاعات دي بيروجولها ناس بيحقدو عليها، عشان هيه بتعتبر نفسها مسلمه.

ديسكوجرافيا

ألبومات ستوديو 
 1995: Diaspora
 1997: Halim
 1999: Gedida
 2001: Ayeshteni
 2002: Foretold in the Language of Dreams (with Marc Eagleton)
 2003: Something Dangerous
 2006: Mish Maoul
 2008: Ana Hina

ألبومات متجمعه 
 2000: The Remix Collection
 2005: The Best of Natacha Atlas

References

لينكات برانيه 

 Mish-Maoul.com 
 NatachaAtlas.net
 MantraRecordings.com 
 Beggars.com 

مغنيين بلجيك
مسلمين بلجيك
بلجيك مصريين
بلجيك بريطانيين
جورجيا

چورچيا ( საქართველო  ) هى دوله اغلبها فى اسيا و اجزاء منها فى اوروبا. عاصمتها تبليسى.

جغرافيا 
چورچيا بتعتبر دولة عابرة للقارات عشان فيه اجزاء منها فى قارة اسيا و اجزاء فى اوروبا. مساحة چورچيا 69700 كيلومتر مربع.

سكان 
عدد سكان چورچيا كان 3717100 سنة 2017.

سياسه 
چورچيا نظام الحكم فيها جمهورى. عاصمة چورچيا هيا مدينة تبليسى.

اقتصاد 
چورچيا بتعتمد اقتصاد السوق الحر.

لينكات برانيه

مصادر 

 
بلاد
دول مسيحيه
1441



وفيات 
 تقى الدين احمد بن على المقريزى عميد المؤرخين المصريين.

اهم احداث السنه

مصادر
اسماعيليه (مدينه)

الاسماعيليه مدينه فى شمال شرق مصر ، عند نص قناة السويس. اتنشئت سنة 1863 عشان تكون مركز لعمليات حفر قناة السويس على تلال عاليه فى شرق بحيرة التمساح معروفه باسم " تلال الجسر ". كان اسمها الاول " قرية التمساح " و بعدين اتسمت الاسماعيليه نسبه للخديوى اسماعيل. اكتسبت شهره كبيره بعد ما بقت المركز الرئيسى لهيئة قناة السويس.

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 

مدن مصريه
الاسماعيليه
محافظه الاسماعيليه
اسماعيل صبرى

اسماعيل صبرى ( القاهرة ، 1855 - 1923 ) ، لقّب بـ "شيخ الشعراء" ، و هوه شاعر مصري كبير تعلم على يده شعراء كبار زى "احمد شوقى" و "حافظ ابراهيم". ولد في القاهره و نشأ فيها و تعلم فى مدرسه الاداره ( الحقوق ) ، و بعد كده سافر الى فرنسا و اكمل تعليمه هناك و أخد أجازه الحقوق سنه 1879. بعد كده رجع الى مصر و عيّن فى مناصب كتيره فى القضاء و الاداره لغايه ما اصبح وكيل لنظاره الحقانيه. بدأ يكتب الشعر و هوه ما زال طالباً و كانت اشعار تهانى و مديح للخديوى ، و بعد كده اتجه للشعر الوطنى ، و مال للمقطوعات الغزليه الرقيقه ، و فى اخر ايامه اتجه للمناجاه الصوفيه. جمّع ديوانه بعد وفاته.

مواليد 1855
وفيات 1923
شعرا مصريين
قانونيين مصريين
اسوس

إسوس او " ايسوس " -Issus- ، مدينه فى جنوب شرق اسيا الصغرى ، دلوقتى فى محافظة هاتاى فى جنوب تركيا ، حصلت فيها كذا معركه اشهرها معركة اسوس التاريخيه اللى غلب فيها الاسكندر الاكبر الملك الفارسى داريوس التالت سنة 333 قبل الميلاد.

توكيا
مدن تركيا
1260



احداث 
 قوبيلاى خان اسس اسرة يوان الحاكمه فى الصين.
 وقوع دمشق فى ايد المغول.
 معركة عين جالوت بينهزم المغول على ايد المصريين.
 الملك الظاهر ركن الدين بيبرس العلائى البندقدارى الصالحى النجمى بيتولى الحكم فى مصر.

مواليد 
 السعيد بركه قان

وفيات 
 23 اكتوبر - قطز
مأمون فندى

مأمون فندى (مواليد قرية كوم الضبع، نقاده، قنا، 1961) كاتب وباحث مصرى و استاذ للعلوم السياسيه فى جامعة جورج تاون الامريكيه. بينشر كتاباته فى معظم الصحف العالميه فى اوروبا و امريكا زى نيو يورك تايمز و واشنطن بوست و الشرق الأوسط. بيشتغل دلوقتى مدير لبرنامج الشرق الأوسط و امن الخليج فى المعهد الدولى للدراسات الاستراتيجيه فى لندن. بتظهر كتاباته كل يوم إثنين و خميس بالعربى فى جورنال الشرق الأوسط اللندنى وكل اربع فى جورنال المصرى اليوم المصرى.

كتبه 
 حرب همجية: الاعلام والسياسة فى العالم العربى.
 السعودية وسياسة الاحتجاج
 ضحايا الحداثة: امريكا والعرب بعد الحادي عشر من سبتمبر
 المسالة الشيعية فى الشرق الاوسط

مصادر 
 الموقع الرسمي 
 الموقع خاص بمقالاته
 صفحته الرسمية على فيس بوك
 مأمون فندي - موقع شخصيات مصرية

مقالات ليه 
 حادثة مصر.. وحادثة ديانا...

مواليد 1961
كتاب مصريين
اكاديميين مصريين
قناويه
ناس من نقاده
مصريين عاشو فى امريكا
امريكان مصريين
متعلمين فى جامعة جورجتاون
275 ق م



مواليد 
 اراتوسثينس عالم رياضيات يونانى-اسكندرانى.

اهم احداث السنه

مصادر
195 ق م



وفيات 
 اراتوسثينس عالم رياضيات بونانى-اسكندرانى.

اهم احداث السنه

مصادر 

 
مواليد حسب السنه
اغسطس (امبراطور)

اغسطس او اوجوستوس ، (لاتينى: Augustus) ، اسمه الأصلى اوكتاڤيوس ( 23 سبتمبر 63 ق م - 19 اغسطس 14 ق م )، اول امبرطور رومانى. ابن بنت أخت يوليوس قيصر اللى اتبناه وعمله وريثه. علا شأنه بعد ما اتقتل يوليوس قيصر ، و كون مع ماركوس انطونيوس و لبيدوس الحكومه التلاتيه. الخلاف بينه و بين انطونيوس كبر فحاربه و غلبه هو و كليوباترا السابعه فى معركة اكتيوم سنة 31 ق.م ، و ضم مصر للامبراطوريه الرومانيه. اهتم فى فترة حكمه بالاصلاحات الداخليه ، وجمل روما و ابدع فى تجميلها لدرجة انه اتقال انه : " استلمها طوب و سابها رخام ". اذدهر فى عصره فرجيل و هوراس و اوفيد و ليفى. بيتنسب شهر اغسطس لإسمه.

شوف كمان 
ليستة امبراطرة الرومان

رومان
امبراطوريه رومانيه
امبراطرة الرومان
مواليد 63 ق م
وفيات 14 ق م
1520



وفيات 
 6 ابريل - رافايللو سانزيو

اهم احداث السنه

مصادر
251



مواليد 
 انطونيوس الكبير ، قديس مصرى.

وفيات

اهم احداث السنه

مصادر 

 
سنين
41



وفيات

اهم احداث السنه

مصادر 

als:40er#41
براج

پراج ( Praha  ) هى عاصمة تشيكيا و اكبر مدينه فيها. پراج مبنيه على ضفة نهر فلتافا فى نص بوهيميا و بتعتبر مركز للثقافه و السياسيه و الاقتصاد التشيكى و بيرجع عمرها لاكتر من 1100 سنه (ا اتاسست المدينه فى القرن التامن).
و لحد لما اتكونت تشيكوسلوفاكيا سنة 1918 استمرت پراج العاصمه بتاعة الدوله الجديده و حصل فيها تطور عمرانى و اتمددت بصوره كبيره جدا.
اول ذكر للمدينه كان على ايد التاجر و الرحاله اليهودى ابراهيم ابن يعقوب سنة 965 مع ان قلعة پراج اتبنت سنة 890 و ابتدو الناس يسكنو حواليها باعداد صغيره لحد ما امر الملك شارل الرابع بتأسيس مدينه پراج الجديده سنة 1348.

تاريخ 
پراج إ اتاسست سنة 870 و كانت مكان سكن ملوك بوهيميا.

سكان 

سكان پراج 1.3 مليون شخص

معرض الصور

لنكات برانيه

مصادر 

مدن تشيكيا
عواصم
جنينة حيوانات الجيزه

جنينة الحيوان فى الجيزه من اكبر و اقدم جناين الحيوان فى مصر و الشرق الاوسط و اهم المعالم فى محافظة الجيزه بعد الاهرامات و الجامعه.اتأسست جنينة الحيوان على مساحة 80 فدان (336,000 متر مربع) فى الجيزه على الضفه الغربيه لنهر النيل و بتطل من الشمال على جامعة القاهره و بتديرها وزارة الزراعه المصريه.و فيها الالاف من الحيوانات النادره و المتهدده بالانقراض.الجنينه فيها كمان عدد كبير جدا من الاشجار و النباتات النادره.

التاريخ 
الخديوى اسماعيل كان اول واحد يفكر انه يبنى جنينه للحيوانات فى مصر بمناسبة افتتاح قناة السويس بس ما لحقش يخلصها قبل معاد الافتتاح سنة 1896.الخديو اختار انها تتبنى فى مكان جنينة قصر الحريم اللى كان اصلا زينها بالنباتات و استوردلها انواع نادره من الاشجار من مناطق كتيره من العالم زى الهند و وسط افريقيا و امريكا الجنوبيه.الجنينه اتفتحت للجمهور فى 1 مارس 1891 ايام الخديوى محمد توفيق.

الوصف 
جينيه حيوانات الجيزه بتعتبر جنينة حيوانات و نباتات فى نفس الوقت لانها مليانا اشجار معمره بيوصل عمر اغلبها لاكتر من 140 سنه و لسه عايشه لحد دلوقتى.جزيرة الشاى من بقايا قصر الحريم بتاع الخديوى اسماعيل و بتعتبر تحفه فى المعمار و خصوصا الارضيه الرخام بتاعتها المزخرفه بحجر اسود مستورد من ايطاليا. من معالم الجنينه كمان الكشك اليابانى اللى اتبنا سنة 1924 ايام الملك فؤاد بمناسبة زيارة ولى عهد اليابان لمصر.تذكرة الدخول للفرد جنيه واحد بس و عشان كدا الجنينه ما بتقدرش تغطى تكاليفها و اغلب الحيوانات عايشين فى ظروف مش نموذجيه. من اكبر الانجازات اللى حصلت فى الجنينه هو ولادة اول كلب بحر (Zalophus californianus) فى الشرق الاوسط و دا كان سنة 2002.

القفل 
فى 19 فبراير 2006 اتقفلت جنينة الحيوانات لاول مره فى تاريخها بامر من وزير الصحه المصرى حاتم الجبلى بسبب انتشار انفلونزا الطيور فى مصر و موت عدد كبير من البغبغانات .الجنينه اتفتحت تانى قدام الجمهور بعد 15 يوم.

الحيوانات 
الجنينه فيها حيوانات كتيره منهم البغبغانات و زيبرا و فيله و اسود و جبلاية القرود من اكتر الحاجات اللى بتجذب الجمهور. الجنينه فيها حوالى 6000 حيوان بالاضافه لكلاب البحر ف الجنينه فيها اعداد كبيره من الغزلان و و الجمال ام سنمين و الزراف و النعام و الدببه و التماسيح والطيور.

الكشك اليابانى 
هو متحف صغير اتبنا سنة 1924 فيه ممتلكات و صور الفوتوغرافية لجنينة الحيوانات.

المصادر 
كلب القوقاز 
انواع الحيوانات 

جناين حيوانات
الجيزه
تاريخ مصر العلويه
معالم القاهرة
جناين مصريه
افازيا

الأفازيا هى فقدان القدره على استخدام اللغه او نقصها بسبب إصابه فى المخ. و ممكن تكون حسيه زى فى حالة فقدان القدره على فهم اللغه او حركيه زى فى حالة فقدان القدره على التكلم.

و الافازيا ممكن تكون قابلة للعلاج عند بعض الأشخاص عن طريق تلحين الكلام.

لنكات برانيه 
 

امراض
افق

الأفق الظاهرى فى الفلك خط منحنى ، السما بتظهر عنده منطبقه على الارض. و بيكون مدور للراصد فى وسط البحر بعيد عن الشواطئ ، و فى الارض بيتبع التضاريس ، و بيتوقف اتساع دايرة الأفق على ارتفاع الراصد. الأفق الحسى هو المستوى اللامس لسطح الارض عند الراصد ، لكن الأفق الحقيقى او الهندسى فبيوازى الأفق الحسى عند مركز الارض.

هندسه
فلك
جغرافيا
افيون

الأفيون ( Opium;  lachryma papaveris) هو العصاره المجففه لثمار نبات الخشخاش . لديه رائحه قويه مخدره و طعم مر. ويحتوي على قلوانيات  كثيرة أهمها المورفين. تم التعرف عليه فى الأزمنه القديمه و استعمله العرب كمخدر و ادخلوه الهند و الصين.

يتعاطى الأفيون بالتدخين او المدغ و بيسبب الادمان و يدهور العقل و التفكير و الصحه.

مصادر 
 الموسوعة الثقافية، مؤسسة فرانكلين للطباعة والنشر، القاهرة - نيو يورك 1972

مخدرات
ادمان
الاجابالوس

إلاجابالوس -Elagabalus- اسمه الأصلى باسيانوس ( حوالى 205 - 11 مارس 222)، الامبراطور الرومانى التاسع و العشرين، حكم من 218 ل 222. كان كاهن لاله الشمس الفينيقى لكن الرومان فى سوريا طالبوا بتنصيبه امبراطور بعد ما هزم ماكرينوس اللى كان اغتصب الحكم. كان ماجن و مستهتر فقتله الحرس الامبراطورى.

شوف كمان 
ليستة امبراطرة الرومان

رومان
امبراطوريه رومانيه
امبراطرة الرومان
هوموسكسواليتى
مواليد 205
وفيات 222
مواليد فى روما
جراند ثيفت اوتو اى فى

جراند ثيفت اوتو اى فى او جى تى ايه اى فى (GTA IV) هى لعبة مغامره واكشن من النوع المفتوح، يعني تقدر تقريبا تعمل اى حاجه و ماتلتزمش بسياق الاحداث او النمط المتسلسل. واللعبة 3d وهى الجزء السادس فى السلسله الثلاثيه الابعاد والجزء الحداشر على مستوى الاجزاء كلها. الشركة المطورة للعبة هى "روكستار نورث" و نزلت على بلاى ستاشن ثري و اكس بوكس 360 والويندوز.

اللعبة موقعها المدينة الخيالية "ليبيرتي سيتي" او "مدينة الحرية" ودي نسخة تعتبر الي حد كبير شبيهة فى مدينة "نيو يورك". المطورين استخدمو محرك "يوفوريا" اللى بيعتمد على الذكاء الاصطناعي والفيزيا والميكانيكا الحيوية وده بيخلي الشخصية الاساسية والناس اللى موجوديين فى اللعبة وبيمشو فى الشارع بيتصرفو بطريقة طبيعية جدا.

"نيكو بيليك" هو الشخصية الاساسية اللى بيتلعب بيها فى اللعبة، وده كان محارب فى الجيش فى دولة مقالوش عليها، بس هى موقعها شرق اوروبا.

اللاعب يقدر يخلي "نيكو" يمشي، يجري، ينط، يعوم، يتشعبط على الحيطة والسور، وكمان - والاساسي - يستخدم الاسلحة و يتخانق ويضرب بايده ورجله. وكمان يسرق اى عربية او موتوسكل او طيارة او حتى مركب.

القصة مش ماشية علي خط واحد، لكن فى مهمات بتخلى اللاعب هوا اللى يختار مصير شخص او يختار يعمل حاجة او مايعملهاش. والاضافة الجديدة والمهمة فى النسخة دي الموبايل، والموبايل اصلا ليه دور كبير فى اللعبة، وعن طريقه الناس بتكلم "نيكو" عشان يطلبو منه يعملهم خدمه او مهمة او يحددو معاه معاد التنفيذ، او يتصلو بيه عشان يخرجو يشربو او يلعبو بولينج او اى لعبة تانية. "ونيكو" بردو بيستخدم الموبايل عشان مش شرط الناس هى اللى لازم تكلمو، ده ممكن هو يكلمهم عشان المهمات او يخرجو مع بعض. "نيكو" ممكن يستخدم الموبايل عشان يبلغ عن جريمة او يطلب الاسعاف او المطافي.

لما اللاعب يرتكب جريمة او كذا جريمة الناس اللى فى الشارع ممكن تبلغ عنه البوليس، وكل ما عدد الجرايم اللى بيرتكبها تكتر البوليس بيتعامل معاه بطريقة مختلفة واعنف.

"نيكو" ممكن يستخبا ورا حيطة او عربية او اى حاجة ده لو فى حالة انه بيحارب حد او البوليس.

مراجع

لينكات خارجيه 
 
 

ڤيديو جيم 2008
العاب كومبيوتر
ڤيديو جيم عالم مفتوح
ڤيديو جيم جراند ثيفت اوتو
العاب روكستار
ڤيديو جيم حدثت فى الولايات المتحده
رقابه على ڤيديو جيم
ڤيديو جيم يقسم الى حلقات
الب ارسلان

ألب ارسلان ( 1029 - 1072 ) ، تانى سلاطين السلاجقه فى فارس ، حكم من 1063 ل 1073. اتميز بقدراته العسكريه و الاداريه. غزا ارمينيا و بلاد الكرج ، و فى سنة 1070 استولى على حلب فى سوريا و ضمها لحكمه. انتصر على الامبراطور البيزنطى رومانوس الرابع انتصار ساحق فى موقعة ملازكرد سنة 1071. اغتيل سنة 1072 ، لكن ابنه ملكشاه استمر فى اكمال غزواته و ادارته الممتازه و قدر يسيطر على اجزاء كتيره فى اسيا الصغرى.

سلاجقه
ادموند النبى

ادموند هنرى ألنبى ( Edmund Henry Hynman Allenby, 1st Viscount Allenby) (23 ابريل 1861 – 14 مايو 1936) كان قائد بريطانى، اشترك فى حرب البوير فى جنوب افريقيا و فى الحرب العالميه الاولى. قاد الحمله البريطانيه على فلسطين (1917 - 1919) و استولى ع القدس و سوريا و غلب الاتراك. اتعين مندوب سامى فى مصر (1919 - 1925) وقت ما قامت ثورة 1919، و شارك فى الحصول على تصريح 28 فبراير 1922، اللى اتضمن اعلان مصر مملكه ليها سيادتها.

مصادر 

مواليد 1861
وفيات 1936
عسكريين بريطانيين
عسكريين انجليز
قواد انجليز
خريجين ساندهورست
بريطانيين عاشو فى مصر
مندوب المملكه المتحده السامى عند مصر
اليوسيس

اليوسيس ، مدينه قديمه فى اتيكا فى اليونان ، فيها معبد ضخم للالاه ديميتر. كانت مقر لطقوس اسرار اليوسيس اللى كانت بتتعمل للالهه ديميتر و بريسفونا و ديونيسوس اللى بيرمزوا لموت الطبيعه و بعدين بعثها. فى مصر فى العصر البطلمى اتبنى حى فى شرق اسكندريه اتسمى اليوسيس ، و انشأ بطليموس التانى عباده تشبه عبادة ديميتر.

اليونان
مدن اليونان
بطالمة
حزب الأمه السودانى

حزب الامه السودانى ، حزب سياسى سودانى اتأسس سنة 1945 و دعا للانفصال عن مصر و الاستقلال السودان الكامل.

السودان
احزاب سودانيه
امنيزيا

امنيزيا ( فقدان الذاكره ) هى فقدان القدره على استدعاء الخبرات او الحاجات اللى كان الشخص يعرفها اصابته بطريقه جزئيه او بالكامل. تحصل عادة بعد الصدمات الجسميه و تسبب عادة نسيان الخبرات الحديثة ، او تحصل من الصدمات الانفعالية اللى تسبب نسيان الاشياء المرتبطة بها. تُعالج باحياء الارتباطات الذهنية الماضية عن طريق الايحاء او التحليل النفسى او الأدويه.

طب
امراض
امراض نفسيه
جان بابتست انفيل

چان باپتست انڤيل (فرنساوى: Jean Baptiste Bourguignon d'Anville) (اتولد: 11 يوليه 1697 - مات: 28 يناير 1782)، كان جغرافى و كارتوجرافى فرنساوى. اول واحد رسم خريطه لوادى النيل شمال الخرطوم. فضلت خريطته مرجع وحيد لغاية ما علما الحمله الفرنسيه عملوا خرايط تفصيليه لمصر. كانت عنده اكبر مجموعة خرايط و اطالس فى فرنسا. رسم اكتر من 200 خريطه.

مواليد 1697
جغرافيين فرنساويين
وفيات 1782
اواريس

أواريس او أفاريس ، تحريف للكلمه المصريه " حت-وعرت " مدينه قديمه و عاصمة الهكسوس ( 1720 - 1570 ق.م ). فيه علما بيعتقدوا انها كانت مكان تانيس فى الشرقيه دلوقتى ، لكن الدراسات الحديثه اثبتت انها كانت فى منطقة ختاعنه-قنطير على بعد حوالى 12 كم جنوب تانيس. فى عهد كاموس اخر ملوك الاسره السبعتاشر هاجم الجيش المصرى اواريس و معاقل الهكسوس فى الدلتا و طاردهم فى عهد احمس اول ملوك الاسره التمنتاشر لغاية ما اختفوا من مصر.

سبب التسميه 
يمكه كان نطق الاسم باللغة المصرية ف الألفيه التانيه قبل الميلاد * Ḥaʔət-Waʕrəʔ "بيت المنطقة" و كان بيشير لعاصمة التقسيم الإدارى للأرض (wʕr.t). و الايام دى فيه اسم هواره عند مدخل الفيوم. كليمان الإسكندرانى سماها "اثيريا".

استشكافات 
ادوارد ناڤيل ابتدا اول استشكاف تل الضبعه سنة 1885. لبيب حبشى استشكفها بين سنة 1941 و سنة 1942،

شوف كمان 
 شخصيات مصريه مشهوره

لينكات برانيه

مصادر 

الشرقيه
مدن مصريه
مصر القديمه
مدن قديمه
اورليانوس

اورليانوس - Aurelianus - ( حوالى 212 - 275 ) ، امبراطور الرومان التانى و الستين

حكمه 
اورليانوس حكم من سنة 270 لسنة 275 ، قعد على عرش روما بعد كلاوديوس التانى ، و دافع بقوه عن الامبراطوريه الرومانيه ضد البرابره و الملوك الطموحين زى زنوبيا ملكة تدمر اللى غلبها جنب حمص سنة 272 ، و دعم سيادة روما على بريطانيا و الغال و اسبانيا و مصر و سوريا و ميسوبوتاميا و أحيا أمجاد روما. قتله الحرس الامبراطورى.

شوف كمان 
ليستة امبراطرة الرومان

رومان
امبراطوريه رومانيه
امبراطرة الرومان
اوريجن

اوريچن او أوريچانوس (يونانى: Ὠριγένης <Ōrigénēs> او Ωριγένης Αδαμάντιος <Ōrigénēs Adamántios>) ( مصر ، حوالى 185 - حوالى 254 ) ، فيلسوف مسيحى اتولد فى مصر و عاش و علم فى اسكندريه. نشر كتاب العهد الجديد بست صور مختلفه باليونانى و العبرى عشان يقابلها ببعض. نادى بان الأرواح كلها بتنبثق من الاله ، و بترتكب الخطيئه ، و بعدين بترجع له تانى بعد تكفيرها. من مؤلفاته " المبادىء الأولى " ( باللاتينى ) ، و " معارضة سلسوس ".

حرم اوريجانوس 

تم حرم اوريجانوس بواسطة البابا ديمتريوس الكرام، البطريرك الثانى عشر، فى اوائل القرن التالت و تاكد حرمه كمان فى عهد البابا ثاؤفيلس البابا التالت والعشرين فى اواخر القرن الرابع و اتحمس لداه قديسين كتير فى القرنين الرابع و الخامس منهم القديس ابيفانيوس السلاميسى اسقف قبرص و بعدين القديس جيروم اللى كان من محبيه.

كانت فيه اعمال لجيروم منها قاموس الاسماء الكتابية والاصول اللغوية وتفسيرات كتابية اعتمد فيها بشكل كبير على اوريجانوس برغم انه وقف ضده فى الامور العقائديه.

الحرومات ما ترفعتش عن اوريجانوس, و الكنايس الارثوذكسيه البيزنطيه بتحرم كل تعاليمه فى مجمعيها الخامس و السادس.

فى 2007 البابا بندكتوس الـ16 ذكره فى تعليمه الاسبوعى فى مقابلة الاربع العامه لشرح اوريجانوس عن الصلاه و الكنيسه بمقابلته العامه المعتادة يوم الاربع مع المؤمنين وا لحجاج فى قاعة بولس السادس بالفاتيكان و كان الاب الاقدس اتكلم الاربع الماضى عن الشخصية الفذه لمفكر اللاهوتى المسيحى فى الاسكندريه من القرن التالت ميلادى

لينكات برانيه

مصادر 

فلاسفه مصريين
مسيحيه
اقباط
مواليد 185
وفيات 254
وز مصرى

الوز المصرى ، طاير مائى نشأ فى مصر و انتشر فى انحاء الارض. لونه رمادى او ابيض او خليط من اللونين.

سريع النمو و مبكر النضج الجنسى. وزن الدكر و النتايه حوالى 3 كجم. بيتربى للحمه.

مصادر 

طيور
اوزيريس

اوزوريس ، اله مصرى كبير ، جوز ايزيس و ابو حورس و اخو ست. من الهة تاسوع اون ، ملك الموتى و مبدأ الخير و المحبه على عكس أخوه ست الشرانى اللى قتله. صوره المصريين فى شكل موميا ، و عملوا وجهه بالاخضر و قلدوه صولجان الحكم. أخد اكبر شهره من بين كل الألهه المصريه. اسطورته تقول انه اول اللى وضعوا القوانين ، و هو اللى علم الناس الزراعه ، و حكم القطرين. ربط المصريين بين اوزوريس و النيل بفيضانه ، انه " ماية الفيض " اللى بتخصب الارض. كان له مراكز عباده كتيره فى الدلتا و الصعيد لكن مركز عبادته الرئيسى كان فى ابيدوس.

كان بيعتقد ان تربة اوزيريس اباتون ، و دى كلمه معناها " حرم " ، موجوده على جزيرة بيجه جنوب الجندل الاول جنب اسوان. فىالمنطقه هذى كان ممنوع الكلام عشان الاله اوزوريس ما تتقلش راحته. كانت الناس اياميها فاكره ان ينبوع من ينابيع النيل الاتنين موجود بجانب الجزيره و ان مايته بتجلب الخصب لمصر. اوزوريس كان بيعتبر " النيل الكبير اللى بيخلق الحب بفضل المايه اللى فيه ".

دين مصرى قديم
الهه مصريه
ليستة اباطرة الرومان

كان الاباطره الرومان هما حكام الامبراطوريه الرومانيه اللى بيرجع تاريخها لمنح لقب اغسطس لجايوس يوليهس قيصر اوكتافيانوس من مجلس الشيوخ الرومانى سنه 27 قبل الميلاد , بعد ادوار رئيسيه لعبها الديكتاتور الشعبوى و القائد العسكرى يوليهس قيصر. حافظ اغسطس على واجهه للحكم الجمهورى , و رافض الالقاب الملكيه بس سمى نفسه princeps senatus (اول رجل فى المجلس) و princeps civitatis (اول مواطن فى الولايه). تم منح لقب اغسطس لخلفائه فى المنصب الامبراطورى, اسلوب الحكومه اللى عملها اغسطس اسمه المدير و استمر لحد اصلاحات دقلديانوس. كلمه "امبراطور" الحديثه مشتقه من لقب امبراطور اللى منحه الجيش لجنرال ناجح خلال المرحله الاولى من الامبراطوريه , كان اللقب بيستخدم بشكل عام من princeps بس, على سبيل المثال , كان الاسم الرسمى لاغسطس هوا Imperator Caesar Divi Filius Augustus.

اتطورت الاراضى تحت قياده الامبراطور فى عهد الجمهوريه الرومانيه و غزت و احتلت معظم اوروبا و اجزاء من شمال افريقيا و غرب اسيا. فى ظل الجمهوريه , كانت مناطق الامبراطوريه بيحكمها حكام المقاطعات المسؤولين و المصرح ليهم من مجلس الشيوخ و شعب روما, امدح الجمهوريه كان رؤساء قضاه روما بينتخبو قنصلين كل سنه, استمر انتخاب القناصل فى الفتره الامبراطوريهبس سلطتهم كانت تابعه لسلطه الامبراطور و كان الانتخاب بيسيطر عليه الامبراطور.

السلاله اليوليهكلاوديه

سنه الاباطره الاربعه و السلاله الفلافيه (68-96 م)

السلاله النيرفيه الانطونيه (96-192)

سنه الاباطره الخمسه و سلاله سيفيران (193–235)

ازمه القرن التالت (235–285)

الحكم الرباعى و السلاله القسطنطينيه (284–364)

السلاله الفالنتينيانيه (364–392)

السلاله الثيودوسيوسيه (392 - 455)

آخر اباطره الامبراطوريه الرومانيه الغربيه

الاسره الثيودوسيوسيه (379–457)

الاسره الليونيه (457–518)

الاسره الجستينيه (518-602)

الاسره الهرقليه (610–695)

شوف 
 امبراطور رومانى
 امبراطور رومانى مقدس
 الاباطره البيزنطيين
 ليستة اباطرة الرومان
 ملوك نابولى
 ملوك صقليه
 ليستة باباوات الكنيسه الكاتوليكيه
 ملوك فرنسا
 ملوك المانيا
 حكام النمسا

لينكات برانيه

مصادر 

اباطره الرومان
رومان
امبراطوريه رومانيه
اوليمبياس

اوليمپياس ( اتوفت 316 ق.م ) ، مرات فيليب التانى ملك مقدونيا و أم الاسكندر الاكبر. سابت مقدونيا لما اتجوز فيليب كليوباترا بنت اتالوس ملك برجام ( 337 ق.م )، و بيعتقد انها ساندت قتلة فيليب اللى قتلوه سنة 336 ق.م. بعد ما اتوفى ابنها الاسكندر الاكبر استولت على السلطه ، لكن كاسندروس هاجمها و قتلها.
اتمتعت أوليمپياس بذكاء مش طبيعى ودهاء وحنكه وشجاعه وكانت اجممل نساء الامبراطوريه فتمتعت بعيون زرقاء وشعر اصفر وجسم مرسوم وحلو وهى اللى اشرفت على تدريب الاسكندر وعلمته حكمتها واشرفت على تعليمه فنون الفروسيه ولما بقى عنده ستاشر (16) سنه ودته ل ارسطو علشان يعلموا اكثر ويستفيد من حكمته وكانت المفضله عند جوزهافيليب التانى

مراجع 

مقدونيين
الرومان
يونانيين قدام
ايحاء ذاتى

الايحاء الذاتى ايحاء بيصدر من الشخص نفسه ، بيظهر فى العلاج بالايحاء الذاتى لما العيان يحاول يحسن سلوكه او صحته بإنه يفضل يقول " انا باتحسن يوم بعد يوم فى كل حاجه "

 شوف كمان : ايحاء.

سايكولوجيا
ايحاء

الإيحاء ، فى (السايكولوجيا)
هو التأثير على معتقدات شخص أو سلوكه دون الاعتماد على الإقناع و بلا إكراه،و ذلك بتكوين اتجاهات معينة، أو إثارة استجابات كامنه ، مما لا يستدعي تفكيراً من جهة الشخص الموحى إليه، يكون خاضعاً لشخص الموحى. يعتمد العلاج بالايحاء على حاجة المريض للشعور بالأمن الذى يمده به المعالج ، و بهذا تزول معظم الأعراض المرضية.

سايكولوجيا
امراض نفسيه
بارا (السودان)

بارا ، مدينه فى وسط السودان فى مديرية كردفان. غنيه بالجناين و الزراعه. مركز رئيسى لقبايل الكبابيش.

لينكات برانيه 
 معلومات عن مدينة بارا بالانجليزى

مدن السودان
بارا (البرازيل)

بارا ، ولايه فى شمال برازيل فى حوض الامازون الادنى. عاصمتها بلان. مناخها حر و رطب. بتعتبر اقليم متخلف. اهم حاصلاتها المطاط و الخشب و البندق البرازيلى و النباتات الطبيه.

ولايات البرازيل
النبوى اسماعيل

اللوا محمد النبوى اسماعيل (1925 - 15 يونيه 2009) كان وزير داخلية مصر فى الفترة من 2 فبراير 1977 لغاية 2 يناير 1982 ، وهو جوز المطربة الكبيرة فايده كامل .

النبوى اسماعيل مسك منصب وزير الداخليه فى فتره من الفترات الصعبه امنيا فى مصر و هيا فترة اواخر حكم الرئيس الراحل انور السادات اللى كانت ملخبطه لحد كبير و كتر فيها الخلافات السياسيه لاسباب كتير اهمها اتفاقية كامب ديفيد وصلت الخلافات دى لدرجه ادت لاعتقالات سبتمبر و كمان بسبب التوتر الطائفى بسبب زيادة دور الجماعات الاسلاميه اللى وصل فى الاخر لقتل السادات نفسه فى حادثة المنصة يوم 6 اكتوبر 1981.

مواليد 1925
وفيات 2009
ظباط شرطه مصريين
وزراء داخليه مصريين
احمد رشدى

اللوا احمد رشدى (29 اكتوبر 1924 - 4 يوليه 2013) ، كان وزير داخلية مصر فى الفترة من 17 يوليه 1984 لغاية 27 فبراير 1986 .

نشأته 
اتولد اللوا احمد رشدى يوم 29 اكتوبر 1924 فى مركز بركه السبع فى محافظة المنوفيه فى مصر ، اتخرج من كلية الشرطة سنة 1946 . اشتغل فى المباحث وبعد كده اتدرج فى الترقيات لغاية لما اتولى منصب مساعد اول وزير الداخلية ومدير امن القاهره فى الفترة من سنة 1976 لغاية سنة 1978 . وفى يوم 30 مارس 1981 اتولى منصب مساعد اول وزير الداخلية ومدير جهاز مباحث امن الدولة

اكتشافه لرفعت الجمال 
اللوا احمد رشدى ايام ماكان بيشتغل فى المباحث سنة 1954 اكتشف الجاسوس المصرى الشهير رفعت الجمال اللى اتعمل عنه مسلسل باسم رأفت الهجان بطولة الفنان الراحل محمود عبد العزيز ، وبعدما قابل رفعت الجمال اتصل على طول بعبد المحسن فائق ظابط المخابرات العامه المصريه اللى ظهر فى مسلسل رأفت الهجان باسم (محسن ممتاز) واللى كان لعب دوره الفنان يوسف شعبان .

توليه منصب وزير الداخلية 
فى يوم 17 يوليه 1984 اتولى اللوا احمد رشدى منصب وزير الداخلية فى حكومة كمال حسن على رئيس وزرا مصر السابق ، واستمر فى منصبه فى حكومة الدكتور على لطفى اللى اتولى منصب رئيس وزرا مصر يوم 4 سبتمبر 1985 بعد اعتذار كمال حسن على عن الاستمرار فى منصبه بسبب ظروفه الصحية .

يعتبر احمد رشدى حاله فريده لوزير داخلية فيه شبه اجماع شعبى عليه ، وده بخلاف الصوره العامه اللى متاخده عن وزراء الداخليه ورؤساء المؤسسات الامنيه فى الدول الخاضعة لحكم الخونتا العسكريه .

احمد رشدى كان مهتم بقضية المخدرات فى مصر ، وكان بيرفض سياسة اعتقال المتطرفين لانه اعتبر ان المعتقل هو احسن مكان ممكن يتجمعوا فيه ويخططوا للعمليات الارهابيه.

اقالته من منصب وزير الداخلية 
فى يوم 27 فبراير 1986 اقيل اللوا احمد رشدى من منصب وزير الداخلية بعد احداث الامن المركزى .

عضوية مجلس الشعب 
تم انتخاب اللوا احمد رشدى لمنصب نايب فى مجلس الشعب عن دايرة مركز بركه السبع فى محافظة المنوفيه مرتين سنة 1987 وسنة 1990 .

وفاته 
فى يوم 4 يوليه 2013 توفى اللوا احمد رشدى عن عمر يناهز 89 سنة .

مصادر

وصلات خارجية 
 

وزراء داخليه مصريين
ظباط شرطه مصريين
برلمانيين مصريين
منايفه
ناس من بركة السبع
سياسيين من الحزب الوطنى الديمقراطى
مصريين مع ثورة 25 يناير
ارتباطيه

الارتباطيه ، فى الفلسفه ، نظريه بتقول ان المعرفه و العقل بيقوموا على اساس عناصر حسيه بتترابط ببعض و نتيجه لده بتتكون المعانى و الافكار و الاحكام المركبه.

و فى السايكولوجيا، بتقول النظريه ان الخبرات الحسيه الاوليه هى اساس نمو العمليات العقليه، و ان التعلم و الارتباط بيحصلوا وفق قوانين معينه.

فلسفه
سايكولوجيا
ارتباط

الارتباط ، فى السايكولوجيا ، اقتران خبره حسيه بغيرها او معنى بمعنى ب إن معنى بيستدعى معنى تانى. و قوانين الارتباط هى : التشابه و التضاد و التلازم فى الزمان و المكان. الارتباط ساعات بيتسمى " التداعى ". التداعى الحر ، اللى الانسان بيسيب نفسه فيه لتسلسل المعانى بيستخدم فى التحليل النفسى للكشف عن الرغبات و الصراعات و الذكريات المكبوته.

سايكولوجيا
تحليل نفسى
فيبريو كوليرا

الفيبريو كوليرا (Vibrio cholerae ) هى باكتيريا بتسبب مرض الكوليرا فى الانسان بتنتمى لعائلة الفيبريوناسى (Vibrionaceae).الموطن الاصلى للكوليرا هو دلتا نهر الجانجا فى الهند و منها انتشر للعالم و وصل الى موسكو سنة 1830 و الى لندن سنة 1832.

المورفولوجيا و الوصف 
كلمة فيبريو باللاتينى جايه من الفعل vibrāre و اللى معناه يهز او يرج و دا فيه اشاره لطريقة حركتها المهتزه.الباكتيريا بتبان تحت الميكروسكوب زى الكوما او الفاصله (،) و ساعات بيشبهوها بحرف (S) ، و بيكون عندها كرباج قطبى واحد (فلاجيلا) بتستعله فى الحركه.الفيبريو كوليرا بتنتمى لمجموعة الباكتيريا الجرام نيجاتيف. الكوليرا ما بتموتش بالغلى وممكن تعيش فى درجة حراره عاليه جدا (117 سيلزيوس) ، الباكتيريا بتعيش اساسا فى المايه المالحه او المايه الحلوه المتلوثه بمركبات عضويه لمدة 6 اسابيع.الباكتيريا بتموت لو اتضاف للمايه الكلورين.

الاكتشاف 

اول واحد يفصل الباكتيريا و يبربط بينها و بين الاسهال الشديد المعروف باسم الكوليرا كان الطبيب الطاليانى فيليبو باتشينى سنة 1854.من اكبر العلما اللى درسو العامل المسبب لمرض الكوليرا كان الانجليزى جون سنو (John Snow) و الابحاث اللى عملها روبيرت كوخ (1843-1910) بشكل منفصل بعد كدا ب 30 سنه كان ليها دور عظيم فى التعرف على المرض و طريقة مكافحته.

المرض 
الفيبريوكوليرا تلتصق على الغشاء المخاطى الذي بيبطن الأمعاء الدقيقه في الانسان و تفرز سم اسمه كوليرا توكسين و هو الذي يسبب الاسهال الشديد المميز و اللى ممكن لو ما اتعالجش يسبب الوفاه بسرعه كبيره جدا ممكن توصل ل تلات ساعات بس من بداية ظهور الاعراض. فحاول تعالج الامرض بستخدام المضادات الحيوية او الذهاب للمستشفي

شوف كمان 
 الكوليرا

باكتيريا
.eg

eg. هو نطاق المستوى الاول لمصر (ccTLD).
وإللي يعوز يسجل دومين بينتهي بـ.eg لازم يكون الوب سايت بتاعو ليه ممثل فى مصر او يكون السرڤر بتاعو فى مصر.

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com.eg : مواقع تجارية
 edu.eg : مواقع تعليمية
 eun.eg : شبكة الجامعات المصرية
 gov.eg : مواقع حكومية
 mil.eg : مواقع عسكرية
 name.eg : مواقع شخصية
 net.eg : شبكات
 org.eg : منظمات مصرية
 sci.eg : مواقع علمية

دلوقتي بقا ممكن كمان التسجيل من المستوى التاني (تحت دوت إي چي على طول) بس للمواقع بتاعت خدمة المجتمع اللى ماتكونش مواقع تجارية، او مواقع تجارية يكون فات على شغل شركاتها فى مصر أكتر من 15 سنة. مثلن: igf09.eg ، bibalex.eg، nic.eg.

لينكات برانيه 
 معلومات عن التسجيل
 (DNS Egypt) معلومات أكتر للتسجيل
 لسته بكل المواقع اللى بتنتهي بـ"eg."

مصر
جامعة الخرطوم

جامعة الخرطوم انشئت فى السودان سنة 1956 ، بإدماج كلية جوردون اللى اتأسست سنة 1903 مع مدرسة كتشنر للطب اللى اتأسست سنة 1924. بتضم كليات الاداب ، و الفنون الهندسيه ، و الزراعه ، و الطب ، و الحقوق ، و العلوم ، و البيطره. التدريس فيها بالانجليزى فى جميع الفروع ما عدا فرع اللغه العربيه و الشريعه.

خرطوم
خرطوم
خرطوم
هوجو جروشيوس

هوجو جروشيوس ( 1583 - 1645 ) ، فقيه هولندى ، الف " فى قانون الحرب و السلام " و هو كتاب عن القانون الطبيعى بخصوص قوانين الحرب و السلم ، و بيعتبر اول نص يحدد القانون الدولى.

مراجع 

نيديرلانديين
قانونيين هولانديين
قانونيين
باول جوزيف جوبلز

پاول چوزيف ”جوبلز“ (Paul Joseph “Goebbels”,   ) (ريدت، المانيا، 29 اكتوبر 1897 - برلين، 1 مايو 1945)، وزير الدعايه فى المانيا النازيه ( 1933 - 1945 ). برع فى الخطب و الپروپاجاندا (الدعايه السياسيه). انتحر بعد غزو قوات الحلفا برلين فى نهاية الحرب العالميه التانيه و سقوط الحكم النازى.

مصادر 

مواليد 1897
وفيات 1945
منتحرين
سياسيين المان
مجرمين المان
المانيا النازيه
نازيين
نازيه
جوبا

چوبا ، مدينه فى جنوب السودان و عاصمة المديريه الاستوائيه و مينا على النيل بتنتهى عندها الملاحه فى بحر الجبل. بتربطها طرق مسفلته بـ اوغندا و الكونجو.

السودان
مدن السودان
مدن
جيش الخلاص

جيش الخلاص The Salvation Army , جماعه مسيحيه دوليه مستقله عن الكنايس بتقوم بأعمال خيريه لمساعده الفقرا و المساكين. مالهاش عقيده رسميه لكن مذهبها انجيلى. بدأت كجمعيه فى الاحياء الفقيره فى لندن سنة 1865 اسسها وليام بوث William Booth و كاترين بوث Catherine Booth بإسم ارساليه شرق لندن المسيحيه East London Christian Mission , و بعدين اخدت نظام عسكرى لمحاربه الفقر و البؤس , القسسه فيها ظباط و الاعضاء عسكر , و عشان كده اتسمت بجيش الخلاص من سنه 1878 , و انتشرت فى اوروبا و امريكا و استراليا و الهند. بتقوم المنظمه بمشروعات اجتماعيه مفيده فى كل العالم لمساعده الفقرا.

مصادر 

مسيحيه
جمعيات
اعلام دينيه
اعلام مع صلبان
رموز مسيحيه
جيومورفولوجيا

چيومورفولوچيا ، علم وصف و دراسة اشكال الارض و بنيانها الظاهر و التغييرات اللى حصلتلها بغية معرفة تاريخها الجيولوجى.

علوم طبيعيه
جيولوجيا
جيولوجيا المايه

جيولوجيا المايه (Hydrogeology), علم دراسة المايه و توزيعها و علاقتها بالصخور. من اهم مجالاته التطبيقيه توفير مصادر المايه فى المناطق الجافه و الصحراويه بالتنقيب عن مايتها الارضيه لاستغلالها على اسس علميه اقتصاديه .

جيولوجيا المايه فرع من فروع الجيولوجيا

علوم طبيعيه
جيولوجيا
مصطفى حاجى خليفه

مصطفى بن عبد الله حاجى خليفه ( استانبول ، 1608 - 1657 ) ، موسوعى و ببلوجرافى تركى كبير ، اتدرج فى الوظايف لغاية ما اتعين " خليفه " يعنى مساعد فى ادارة الماليه ، فإتلقب بـ " حاجى خليفه " ، و بعدين وهب حياته للكتابه و التأليف، مؤلفاته وصلت لـ 22 كتاب اشهرها " كشف الظنون عن اسامى الكتب و الفنون " و ده موسوعه ببلوجرافيه ضخمه ذكر فيها حوالى 14.500 كتاب فادت العلما و الباحثين فايده كبيره.

مواليد 1608
وفيات 1657
كتاب اتراك
1412



مواليد 
 جان دارك بطله قوميه و قديسه فرنساويه.

وفيات

اهم احداث السنه

مصادر
ويكيميديا كومونز

ويكيميديا كومونز (Wikimedia Commons) هو مشروع من مشاريع مؤسسة ويكيميديا.

وظيفه 
ويكيميديا كومونز بيتم فيه تخزين الصور و ملفات المالتيميديا التانيه اللى محتواها حر. و بيحق لأى شخص استعمال الصور و الملفات المتحمله على موقع كومونز و كمان ممكن يستخدمها بحريه فى اى مشروع تانى من مشاريع مؤسسة ويكيميديا و بأى لغه زى الويكيبيديا و الويكشينارى و الويكىبووكس و الويكىنيوز. الملفات دى ممكن كمان اى حد ينزلها و يستعملها على اى موقع تانى.

لينكات برانيه 
 الويب سايت الرسمى

مصادر 

كومونز
سينتوراس
روبرت ستيفنسون

روبرت ستيفنسون (16 اكتوبر 1803 - 12 اكتوبر 1859) مهندس مدنى انجليزى. هو الابن الوحيد لجورج ستيفنسون ،المهندس المشهور فى بنا قطارات السكه الحديد .

اتعاقد عباس حلمى الاول بعد وفاة محمد على باشا مع روبرت ستيفنسن لربط القاهرة باسكندريه بالسكه الحديد. اتفتتح الجزء الاول من الخط الحديدى بين اسكندرية و كفر عيسى سنه 1854 ، واتكمل الخط بعدها بسنتين وبكده بقى اول سكة حديد فى افريقيا والشرق الأوسط

مصادر 

الموقع الرسمي لسكك الحديديه المصريه 

انشاء خط الاسماعيليه 

مواليد 1803
وفيات 1859
مهندسين انجليز
جنزبيل

الزنجبيل (انجليزى: Ginger) هوا نوع من انواع التوابل اللى بتيجى من نبات الزنجبيل (Zingiber officinale). الجزء اللى بيتاكل فى النبات هو الريزوم بتاعه (الجدر اللى تحت الارض). الموطن الاصلى للنبات هو جنوب شرق اسيا و بيتزرع دلوقتى فى الهند و الصين و اندونيسيا و غرب افريقيا و منطقة الكاريبى.

الزنجبيل ممكن يتغلى فى المايه و يتعمل منه شاى و غالبا بيضيفوله عسل. فى بعض البلاد بيخللوه
و ساعات بيضيفو لاكلات تانيه زى الرز او البسكوت و الكيك.
فيه استعمالات طبيه شعبيه كتيره للزنجبيل بس ولا واحد فيهم اتثبت بطريقه علميه اكيده. من اشهر الاستعمالات دى, علاج نزلات البرد و التهابات الزور و الروماتيزم و الصداع. فيه دراسات بينت انه ممكن يخفف اعراض الغثيان nausea اللى بييجى بسبب دوخة البحر.

شوف كمان 
 ليستة التوابل

فوائد الزنجبيل للقلب 
الزنجبيل ببحرق الكوليسترول اللى بيتراكم على الشرايين والأدورة المتصلة بالقلب ، كمان بيزود سيولة الدم عشان يسريع من حركتها فى كل أنحاء الجسم فدا يفيد اعضاء جسمك كلها ويحسن من صحتك ونشاطك وحيويتك اليومية وخصوصاً الأعضاء التناسلية لان بيخلى الدم يندفع بقوة ليها فيحسن من أدائك اثناء الجماع ، ولانه مليان بعنصر المنجنيز فبيفيد فى تنظيم ضربات القلب وبيقلل من تعرضه لنوبات قلبية او جلطات.

الزنجبيل للتخسيس 
الزنجبيل ممكن يساعدك تخس لانه مفيهوش سعراتحرارية خالص وكمان بيفتت الدهون وبيرفع حرق الجسم وقوى على الدهون الثلاثية اللى بتيجى من اكل السمن الصناعى ولية الخروف والمعجنات والسكر الصناعى ، دا غير انه بيسد شهيتك للاكل لفترة طويلة فيخليك متاكلوش كتير

فوائده للشعر 
الزنجبيل مفيد جداً للشعر وممكن تعمله خلطة مع التوم وزيت الخروجع ودا هيفيدك فى انك تقوى البصيلات والشعرة وتقتل اى بكتيريا موجودة وكمان تمنع القشرة وبعد إستعماله لفترة شهرين الى 4 شهور هتحس ان شعرك بقه اطوال واكثف.

شوف كمان 

 ليستة التوابل والبهارات

بهارات
نباتات
اكل
اعشاب
مصر للطيران

مصر للطيران هى شركه طيران مصرية اتاسست فى يوم 7 مايو 1932 يوم صدور مرسوم ملكى بتاسيسها ، فى البداية اتاسست الشركة بالتعاون مع شركة "اير وورك" البريطانية (Airwork) تحت اسم مصر ايروورك (Misr Airwork). و كان طلعت حرب الاقتصادى المصرى ورا الاسم ده و هيا واحدة من اول شركات الطيران فى العالم . رحلات مصر للطيران ابتدت فى شهر اغسطس 1933 مع Spartan cruiser من القاهرة لاسكندرية
 تم اضافت 12 طيارة من طراز (ديهافيلاند) لاسطولها سنة 1935, و خلال الحرب العالمية الثانية ، اتسلمت الحكومة المصرية شركة الطيران وغيرت اسمها لشركة مصر للطيران.

سنه 1946 اتغير الاسم تانى لMisrAir و تم شرا 10 طيارات من طراز Beach crafts و سنة 1946 اشترت الشركه 10 طيارات من طراز(فيكرز فايكنج)

اسطول مصر للطيران

شوف 

ليستة شركات الطيران

لينكات برانيه 
 الموقع الرسمى للطيران المصري 
 الموقع الرسمى للطيران المصري  
 مطارات مصر

شركات مصريه
شركات طيران
التلفزيون المصرى

التلفزيون المصرى Egyptian Television ابتدا بث برامجه فى سنة 1960 بيطلق عليه الايام دى اتحاد الاذاعة والتلفزيون المصرى. هو التلفزيون الرسمي لمصر، تديره وزارة الإعلام المصرية، ويبث من القاهرة من مبناه الشهير باسم ماسبيرو يقع فى شارع ماسبيرو اللى اتسمى على اسم عالم الاثار الفرنساوى جاستون ماسبيرو Gaston Maspero اللى كان رئيس هيئة الاثار المصرية.

يملك الايام دى ثمانية قنوات قومية، وعدة قنوات تبث عبر الأقمار الصناعية.

تاريخ 
اتخذ قرار ارسال التلفزيون المصري قد فى أواسط الخمسينيات فى سنة 1956 لاكن العدوان الثلاثى على مصر تسبب فى تأخير الشغل فى إنشاء التلفزيون المصري لحد أواخر 1959.

وقعت مصر عقد مع هيئة الإذاعة الامريكانيه RCA لتزويد البلد بشبكة للتلفزيون، تم الانتهاء من إنشاء مركز الإذاعة والتلفزيون فى سنة 1960. وكان أول بث تلفزيوني مصري فى 21 يوليه 1960.

في 13 أغسطس 1970 أنشأ المرسوم الجديد لاتحاد الإذاعة والتلفزيون المصري (ERTU)، واتعمل  4  قطاعات: قطاع الإذاعة، قطاع التلفزيون، قطاع الهندسة، قطاع التمويل، ولكل قطاع رئيس وكل رئيس يرأسه وزير الإعلام. بعد حرب 1973 تحوّل البث التلفزيوني ومرافق الإرساللالألوان تحت نظام سيكام "SECAM"، و تغير البث التلفزيوني المصري من سيكاملبال فى السنة 1992.

وتحددت الدراسات اللى أرّخت لنشأه التليفزيون المصري سنة 1951 كبداية لأول تجربة تليفزيونية فى مصر أجرت الشركة الفرنسية لصناعة الراديو والتليفزيون أول تجربة للإرسال التليفزيوني بالقاهرة فى سنة 1951 لتصوير المهرجانات اللى أقيمت بمناسبة زواج الملك فاروق وكان لهذه الشركة غرض آخر وهو أن تعرض على الحكومة المصرية إقامة محطة تليفزيونية بالقاهرة ونظمت الشركة سهرة محلية شهدها يومئذ الأعضاء اللى كان من حظهم أن وضعت أجهزة الاستقبال فى نواديهم .

وفي 1954 عرض صلاح سالم وزير الإرشاد القومي فى  الوقت ده على الرئيس جمال عبد الناصر موضوع إنشاء دار الإذاعة الجديدة و إنشاء محطه تليفزيونيه فوق جبل المقطم وتمت بالفعل. وفي 1959 ابتدا إنشاء مبنى للتليفزيون فى الموقع المقام به الايام دى وبعد ستة أشهر تم الإرسال وفي 1960 كانت الاستديوهات التليفزيونيه تحت التجهيز والاعداد و كانت التجارب الأولى فى مسرح قصر عابدين وبعدها رجعت البعثات المصرية من الخارج بعد ايفادها للدراسة بمعهد R.C.A بولاية نيو يورك الإمريكية. فى الساعة السابعة من يوم 21 يوليه 1960 اتفتح التليفزيون المصري وبدأ الإرسال بالاحتفالات بثورة يوليو.

اول بث تلفزيونى 
فى سنة 1951 جات مصر شركه الكترونية فرنسيه لإنشاء شركة لبث التليفزيون فى القاهرة وتكون المناسبة هدية زواج الملك فاروق من الملكه ناريمان وبالفعل تم تركيب الأجهزة وسرت البلاد بده الحدث المفرح ألا وهو إنشاء تليفزيون محلى وفى العمارة المجاورة لمحطة مترو حلوان بباب اللوق كان البرج الإرسالي لتلك المحطة ....
ولده الحدث الجلل تم استدعاء المطربة ناديه فهمى والمطرب عبد الحليم حافظ وتانيين لتلك الحفل وعلى الهواء كان البث التليفزيوني غنيا دويتو (أنت حبي) من نظم محمد جلال الدين ومن الحان عبد الحميد توفيق زكى وكان البث الاولانى والأخير لده الإرسال فى العهد الملكي ولمدة ساعات قليله.

شوف 
 اتحاد الاذاعة والتلفزيون المصرى
 قنوات التليفزيون المصرى
 مبنى الاذاعه والتليفزيون المصرى (ماسبيرو)

وصلات برانيه 
 الموقع الرسمي .
 موقع قطاع الأخبار .
 موقع النايل سات الرسمي.

قنوات تليفزيون مصريه
تليفزيون
الراديو المصرى

الراديو المصرى ابتدا ارساله فى مصر فى عشرينات القرن العشرين و كان عباره عن راديوهات اهليه خاصه, اتأمم الراديو فى مصر فى 31 مايو 1934 و بقى تابع للحكوميه المصريه و باتفاق شركة ماركونى, اتمصرت سنة 1947.

المحطات الاذاعية على الانترنت مع زيادة اهمية الانترنت بقت المحطات الاذاعية على الانترنت ليها انتشار واسع اكتر من الانتشار التقليدى و المحدود للمحطات اللى بتعتمد على النظم التقليدية فى البث عن طريق الموجات التردديه.

المحطات الاذاعية على الانترنت 
 شبكة راديو هواك للترفيه
 راديو نغم اف ام
 ديزل اف ام
 راديو مشاكلنا 
 راديو حريتنا
 راديو محطة مصر
 راديو احنا 
 راديو 6 ابريل
 راديو بنات و بنين
 راديو التكية
 راديو طيبه
 صوت الساقيه
 رحاب FM
 راديو البحر الاحمر
 راديو وسط البلد
 راديو الترام
 راديو مصر الجديده
 راديو مصر
 راديو الجونه
 راديو عيش حياتك
 راديو مصرفون
 راديو مرحبا شرم
 راديو المحله
 لياليناFM
 راديو كان زمان
 راديو جرامافون
 راديو دوشه
 راديو بنها
 راديو اليكس
 راديو احلامنا
 الحياة FM
 راديو6060اف ام   تسعينات FM

المحطات الاذاعية بتردد 
 راديو الشباب و الرياضة 108  MHz
 راديو البرنامج العام 107.3 MHz
 راديو صوت العرب FM 106.3 MHz
 راديو القاهرة الكبري 102.2 MHz
 راديو الشرق الأوسط 89.50 MHz
 راديو مصر 88.7 MHz
 راديو نجوم FM 100.6 MHz
 راديو البرنامج الثقافي 91.5 MHz
 راديو البرنامج الموسيقى MHz 98.80
 نغم اف ام 105.3 FM MHz
 اذاعة الأغاني 105.8 MHz
 راديو الأخبار والموسيقى MHz 91.4
 راديو القرآن الكريم 98.2  MHz FM
 راديو الكبار MHZ 538
 راديو نايل FM MHz 104.25
 راديو جول اف ام
 اداعة راديو المصريين
 الراديو التعليمية
 اف ام شعبي 95.0 FM MHz
 راديو البرنامج الأوروبي 95.4
 راديو محطة مصر
 راديو الكوميديا
 راديو الدراما
 راديو حنين
 راديو بارتي
 راديو ستار
 راديو مودرن
 راديو ميجا اف ام Mega 92.70 MHz
 راديو هيتس اف ام Hits 88.20 MHz
 راديو اينرجى 92.1
 الاذاعات المصرية الموجهة (عربي - روسى - فرنساوى - انجليزى)

راديوهات مش مصرية فى مصر 
 
 اذاعة راديو سوا 990 KHZ
 اذاعة BBC 639 KHZ

مصادر 

اذاعات مصر
ليستات
راديوهات
ليليان تراشر

ليليان هانت تراشر (بالانجليزى :Lillian Hunt Trasher) ( اتولدت 27 سبتمبر 1887 –ماتت 17 ديسمبر 1961) ) كانت مبشره مسيحيه بروتيسانتيه امريكانيه عاشت فى اسيوط (مصر) و مؤسسة اول ملجأ للايتام فى مصر سنة 1911.

اتولدت ليليان فى مدينة چاكسونڤيل ولاية فلوريدا فى امريكا و ماتت فى اسيوط.

الايتام 

وصلت ليليان لاسيوط فى 26 اكتوبر سنة 1910 . افتتحت ملجأ لليان تراشر للايتام فى 10 فبراير سنة 1911 . فى بداية خدمتها فى الملجأ كانت بتسافر كتير بين القرى والارياف و هى راكبه على الحمير لانها كانت وسيلة المواصلات الوحيده فى الايام دى وكانت بتستعمل مراكب شراعيه وقت الفيضان وفى مره المركب كانت حايغرق بيها وهى فى طريقها من قرية كوم اسفحت لقرية الدوير لولا كومة حطب لقيتها فقعدت عليها وقت طويل لغايه ما عدت مركب عليها أنقذتها ووصلتها للدوير سليمه . خدمت فى حياتها اكثر من عشر الاف يتيم وارمله .

لينكات برانيه 
 
الموقع الرسمى لبيت لليان تراشر للايتام

مواليد 1887
وفيات 1961
ستات امريكان
امريكان عاشو فى مصر
مبشرين مسيحيين
كوم اسفحت

كوم اسفحت Kom Isfaht هى قريه فى محافظة اسيوط فى الصعيد، على الضفه الغربيه للنيل، مبنيه على تله رومانيه قديمه كان اسمها فى العصر الروماني ابولونوبوليتس هبتاكومياس (Apollonopolites Heptakomias). كان فيه مقابر فرعونيه من الدوله الوسطى عدد سكانها دلوقتى 15000 شخص ومساحه القريه 2000 فدان.

سبب التسميه

مشاهير

شوف كمان 
 شخصيات مصريه مشهوره

لينكات برانيه

مصادر 

قرى محافظه اسيوط
مدن مصريه
محافظة اسيوط
موسى قطاوى

موسى قطاوى (1850-1924) راجل اعمال و اموال مصرى كبير ، اختاروه عضو فى البرلمان المصرى ، و اخد رتبه الباشويه. كان كمان كبير الطايفة اليهوديه فى مصر. موسى قطاوى كان بيدير بنوك و شركات كتيره و مول مشروعات السكه الحديد فى صعيد مصر وشرق الدلتا و كمان مشروعات النقل العام فى القاهره مع عيلات سوارس و رولو و منَسَّى

تمكن قطاوي ذو الثقافة الفرنسية من الارتباط بصداقة عميقة مع الملك فؤاد وكانت زوجته أليس سوارس الوصيفة الاولي للملكة نازلى هيا الوظيفة اللى سبقتها ليها 'فالنتينا رولو' اللى كانت اول ست يهودية تحصل علي أعلي نيشان مصري

اسس خط سكة حديد أسوان وشرق الدلتا وشركة ترام وسط الدلتا وكان عضوا فى الجمعية التشريعية وفى عام 1925 عين وزيرا للمالية واستقال لأنه بعت برقية تهنئة بالعيد الى سعد زغلول فغضب الملك.

وكان مجلس طائفة السفارديم تحت رئاسة يوسف قطاوى يتخذ موقفا مضادا للصهيونية وكان عضوا فى اللجنة التى كتبت دستور 1923 وطالب ابنه رينيه قطاوى الذى تولى رئاسة الطائفة بالاندماج فى المجتمع المصري. وكان عدد كبير من اليهود ضمن الوفد المصري فى مباحثات إلغاء الامتيازات الاجنبية منهم المحامى زكي عريبي الذى عينه عبد الناصر فى لجنة وضع الدستور.

بعد وفاة موسى قطاوى اتنقلت رياسة الطايفةاليهوديه ليوسف اصلان قطاوى (1861ـ 1942)

يهود مصريين
رجال اعمال مصريين
أصلان يوسف قطاوى

اصلان يوسف قطاوى بعد وفاة ابوه يوسف اصلان قطاوى، انتخبو اصلان علشان ياخد كرسى ابوه فى مجلس الشيوخ سنه 1938، وبرضه عمل سكرتير عام لمصلحة الأملاك الاميرية التابعة لوزارة المالية ومندوب عن الحكومة المصرية فى شركة قناة السويس ومندوب للحكومة فى البنك الأهلى المصرى.

مصادر

يهود مصريين
رجال اعمال مصريين